Diari Oficial de la Generalitat Valenciana


Sumari del DOGV 6123, del 15-10-2009 (2009/11928)

Informació pública del Programa d'Actuació Aïllada de l'Àrea de Sòl Urbà La Pelaora.
------------------------------------------------------------------------------------

### Dades del document

Número de DOGV
:   6123

Data del DOGV
:   15-10-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/11160


Data del document
:   01-10-2009

Organisme emissor
:   Promcastalia, SL

Tipus de document
:   Informació Pública

Descriptors 

:   * Borriana
    * pla d'urbanisme
    * empresa privada

Informació pública del Programa d'Actuació Aïllada de l'Àrea de Sòl Urbà La Pelaora. [2009/11899]  
En compliment del que establix l'article 134.2 de la Llei 16/2005, de 30 de desembre, de la Generalitat, Urbanística Valenciana (LUV), en relació amb l'article 258 del Reglament d'Ordenació i Gestió Territorial i Urbanística (ROGTU), té lloc l'inici del procediment per al desenvolupament i l'execució del programa d'actuació aïllada, per mitjà de gestió indirecta, delimitat pels carrers de la Marina (abans ctra. Grau), Juan Bautista Rochera Mingarro, avinguda del Cardenal Vicente Enrique i Tarancón i Mare Teresa de Calcuta, de sòl urbà definit pel Pla General d'Ordenació Urbana de Borriana.  
Per la mercantil Promcastalia, SL, codi d'identificació fiscal número B-64003957 i domicili social a Esplugues de Llobregat (Barcelona), carrer de Laureà Miró 153, 1r-1a, s'ha iniciat la informació pública de la seua proposta de programa per al desenvolupament de l'àmbit delimitat pels carrers de la Marina (abans ctra. Grau), Juan Bautista Rochera Mingarro, avinguda del Cardenal Vicente Enrique i Tarancón i Mare Teresa de Calcuta, de sòl urbà definit pel Pla General d'Ordenació Urbana de Borriana amb la protocol·lització de l'alternativa tècnica de programa d'actuació aïllada composta per: pla de reforma interior, projecte d'urbanització, projecte de reparcel·lació i avantprojecte d'edificació, depositats en la notaria d'Ana Valdivielso Gago, sítia a Borriana, carrer de l'Encarnació, núm. 26-A baixos. Així mateix, consta un exemplar de la dita documentació depositat en l'Ajuntament de Borriana.  
Es fa constar, en aplicació de l'article 258 ROGTU, que durant el termini d'un mes, comptat des de la publicació de l'anunci en el Diari Oficial de la Comunitat Valenciana, qualsevol persona podrà comparéixer, en horari d'atenció al públic, bé en la notaria d'Ana Valdivielso Gago, o bé en l'Ajuntament de Borriana, per a obtindre informació pels procediments legals, sobre els documents objecte d'exposició pública, i presentar al·legacions. Les dites al·legacions podran presentar-se indistintament en la notaria de referència, en horari de 10.00 a 14.00 hores, o bé en l'Ajuntament de Borriana, en horari administratiu obert al públic.  
El present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut, per als titulars que no es troben en la base de dades de la relació emesa pels organismes oficials i per a aquells que, intentada la notificació, esta no ha sigut possible.  
Borriana, 1 d'octubre de 2009.- En nom i representació de Promcastalia, SL: Miguel Angel Led López.